Cossovo: manifestazion cuintri dal plan de ONU
Ai 19 di Novembar diviers miârs di cossovârs albanês (lis stimis a van dai 5 mil ai 100 mil) a àn rispuindût cuntune manifestazion a Pristina al apel fat indenant di une trentine di realtâts associativis par protestâ cuintri dal plan de ONU che al previôt che lis areis dal Cossovo a maiorance serbe a restin sot dal control judiziari e poliziâl des Nazions Unidis, intant che il rest dal teritori al passarà sot de supervision de mission europeane EULEX. Pes organizazions albanesis il plan al menace la integritât e la sovranitât de Republiche cossovare e al ricognòs istituzions serbis che la maiorance albanese e ten di ilegâls. Il plan de ONU al è stât concuardât cu la Union Europeane e cu la Serbie, ma al cjate la oposizion des istituzions cossovaris che, par bocje dal prin ministri Hashim Thaci, a àn fat indenant une propueste alternative.
Font: New Kosova Report, 19/11/08; B92, 19/11/08; Món Divers, 19/11/08; Nationalia, 19/11/08
fur_Latn fur_Latn fra_Latn